Hulløy Futsal

FC Hulløy Bodø

FC Hulløy er en futsalklubb fra Bodø, som hadde sitt utspring i Tysfjord. Klubben ble etablert som et vennelag tilbake i 2004, med en ide om å forene Kjøpsvik og Drag gjennom idrettsaktivitet. I 2010 ble det funnet ut at det var ønske om å satse som futsalklubb. Dette året ble laget også registrert som klubb i NFF. Dette ble også starten på satsningen til FC Hulløy. I 2010 gikk Arne Skoglund og Joachim Kildal inn i klubben, dette medførte en økt sportslig satsning. Dette året ble også fotballaget FC Hulløy startet opp, men fotballaget ble i midlertidig ikke en like stor suksess som futsallaget. FC Hulløy er i dag nyopprykket til eliteserien i futsal. Flesteparten av spillerne er fra Bodø og omegn, men også med innslag fra andre steder i landet. Før årets sesong (2016-2017) er laget godt forsterket med ikke mindre enn fire landslagsspillere i tillegg til Kenneth Rakvaag, som er lagets mest profilerte spiller. Den norske landslagskeeperen har spilt over 50 landskamper. Han er forøvrig også lagets spillende trener. 2012/2013 var det første året med seriespill i Nordland og laget ble Nordlands første kretsmester

Starten

FC Hulløy ble etablert i 2004. Laget hadde spillere fra Lofoten/Hålogaland, Salten og innslag fra Troms. Hulløy har også samisk bakgrunn. Klubben ble dannet som et vennelag som skulle delta i ulike futsalturneringer rundt om i Nord-Norge. Klubben ble også dannet som et lag som skulle forene klubbene Kjøpsvik og Drag gjennom idrettsaktiviteter. 
I starten var det enighet om at de sportslige resultatene var viktigere enn klubbens grunntanke. Laget holdt til i Tysfjord i utgangspunktet, men i 2010 ble all aktivitet flyttet til Bodø, hvor klubben holder til i dag. 
Veien til Eliteserien FC Hulløy var tidligere også et fotballag på herresiden og holdt til i 4.divisjon, men i 2011 ble det ønsket å satse på futsal. Fotballaget Hulløy ble dermed lagt ned, deres siste sesong var også deres beste i 4.divisjon avd HESA.På futsal siden har det gått langt bedre , laget har vunnet 1.divisjon avdeling Salten to år på rad(2014-2015 og 2015-2016), men klarte ikke å rykke opp i 2015. 2016 derimot klarte laget å rykke opp etter at de slo Utleira futsal 5-2 i finalen i kvaliken til eliteserien. Heller ikke dette uten dramatikk.  Klemetsrud futsal ble disket etter at laget egentlig hadde rykket opp og dermed fikk Utleira og Hulløy en ny sjanse til å spille en avgjørende kamp om opprykket.

Hjemme Arena

Sesongen 2016/2017 skal laget spille i eliteserien i futsal. Laget har tidligere variert litt i hvilken hall de har brukt som arena for kamper. Men i sesongen i eliteserien vil Bodø spektrum bli brukt som arena for kampene som skal spille i Bodø.

Kenneth ”Kenito” Rakvaag

Født: 20.08.1983    
Fra: Molde    
Bosted: Trondheim   
Posisjon: Keeper (Portero)   
Kenneth er Norges beste futsalkeeper og spillende trener for FC Hulløy. Han har flere seriegull i Norge og har spilt for Vegakamaratene, landslaget og nå spiller han for Hulløy. Kenneth er Norges første futsalproff da han gikk fra Vegakameratene til Aserbajdsjan (laget: Fenerbagca) i februar 2015.  Etter sesongen i  Fenerbagca gikk han til Catanzaro i Italia hvor oppholdet ble ødelagt av skade.

Arne Skoglund

Arne er i dag styreleder og markedsansvarlig i FC Hulløy. Han er i utgangspunktet en alt muligmann i Hulløy Futsalklubb. Arne tar ansvar for det meste og er en viktig ressursperson i og rundt klubben. Han er født og oppvokst i Bodø, og har vært engasjert rundt flere klubber tidligere.

Hulløy cup

Ble arrangert for første gang tilbake i 2010, det første året var det totalt 27 lag med.Årene etter har cupen vokst, og lag og spillere fra hele Norge har deltatt. Hulløy cup er Nord-Norges største futsalcup, og i  2015 var det 50 lag påmeldt totalt. Mange profiler ( Ibba, Stian Nikodemussen, Kenneth Rakvaag mm.) har vært innom cupen, både landslagsspillere og eliteserie spillere har deltatt i turneringen. Cupen er i regi av futsallaget Hulløy og blir som regel arrangert hvert år en helg i november.

Kilder

http://www.an.no/sport/bodo/her-signerer-norges-beste-for-bodolag/s/5-4-195737
http://www.banett.no/sport/2016/07/03/Rakvaag-er-klar-for-nytt-proffeventyr-12987155.ece
https://www.fotball.no/globalassets/regler-og-retningslinjer/spilleregler_futsal.pdf
http://www.futsalmagasinet.no
http://www.an.no/sport/her-er-vinnerne-i-romjulsturneringen/s/1-33-3250665
Arne Skoglund 
Kenneth Rakvaag 
https://web.archive.org/web/20130529172733/http://fchulloy.no/